ડીલરોની મનમાની રોકવા હવે ટૂંક સમયમાં એચએસઅારપી માટેની કિંમત રાજ્યભરમાં એકસરખી નિયત કરાશે એટલું જ નહીં, દરેક ડીલરે વાહન અને તેની ર‌િજસ્ટ્રેશન પ્લેટની કિંમત દર્શાવતું બોર્ડ પણ ફર‌િજયાત લગાવવું પડશે. અત્રે ઉલ્લેખનીય છે કે વાહનવ્યવહાર વિભાગે ડીલરોને હાઇ સિક્યોરિટી ર‌િજસ્ટ્રેશન પ્લેટનું સેન્ટર ફાળવીને ડિમ્ડ આરટીઓનું બિરુદ આપ્યું છે, જેથી ડીલર જ નવાં વાહનોમાં નંબર પ્લેટ લગાવી આપે છે, પરંતુ નંબર પ્લેટ માટેનું ૮ લાખનું મશીન, એક ઓપરેટર મશીન માટેની જગ્યા, અન્ય પરચૂરણ ખર્ચ ઉમેરીને ડીલરો નંબર પ્લેટ લગાવવાની તગડી ફી વસૂલતા હોવાની અનેક ફરિયાદો વારંવાર તંત્રને મળતી હતી.